Og selvom det handler om at komme videre, mener både Uffe Ellemann Jensen og Per Stig Møller, at udmeldingen fra den amerikanske præsident er noget klodset.

- Han må jo have fået ind i hovedet, at vi slet ikke vil diskutere Grønland, men der skyder han sig selv i foden, fordi både Danmark og Grønland har jo meldt ud, at man har været klar til at diskutere et styrket samarbejde, siger han.

Han henviser blandt andet til, at både i forhold til Ruslands oprustning i Arktis og kinesiske interesser i regionen var der lagt op til et en diskussion, der var til gavn for alle parter.

Kan påvirke Arktisk Råd

Også Per Stig Møller kalder aflysningen af statsbesøget en dumhed, der kan skade amerikanernes forhold særligt til Grønland.

Per Stig Møller var i 2008 som udenrigsminister med til at forhandle den såkaldte Ilulissat-erklæring på plads.

Grønland har nu grund til at være mere skeptisk, så USA har skubbet en ven fra sig. Det er et kæmpe selvmål Per Stig Møller, forhenværende udenrigsminister

En aftale, hvor parterne indgik en form for aftale om at holde konflikter i regionen til et minimum og i fællesskab afhjæpe dem, der måtte opstå ved hjælp af internationale organer og lovgivninger.

- Forslaget om at købe Grønland var tåbeligt, men USA er optaget af Arktis og opgraderingen af Thule-radaren er strategisk meget vigtig. Derfor ville de have haft meget glæde af mødet, så det er lidt af en dumhed, Trump har begået, siger han.

Han påpeger, at det også kan svække amerikanernes position i Arktisk Råd, som USA er en del af sammen med Canada, Finland, Sverige, Norge, Island, Danmark og Rusland.

- Grønland har nu grund til at være mere skeptisk, så USA har skubbet en ven fra sig. Det er et kæmpe selvmål. Da vi indgik erklæringen om Illulisat blev der knyttet venskabsbånd mellem Grønland og USA, men det er skrøbeligt, så der er et arbjede, der skal gøres nu, siger han og uddyber:

- USA har jo et problem i og med, at præsidenten ved forslaget om at købe Grønland først fornærmer grønlænderne, og bagefter Kim Kielsen, som han skulle være mødtes med under sit besøg.

Begge tidligere ministre hæfter sig i øvrigt ved, at selv ikke den amerikanske ambassadør i Danmark, Carla Sands, lod til at være vidende om præsidentens intention om at aflyse mødet i Danmark.